VGA, cekakan saka Video Graphics Adapter, iku standar tampilan komputer analog sing dipasaraké sepisanan déning IBM ing taun 1987. Senadyan standar VGA wis ora dianggo manèh amarga wis diganti nganggo standar sing luwih anyar, nanging VGA isih diimplementasèkaké jroning Pocket PC. VGA minangka standar grafis pungkasan sing diiloni déning mayoritas pabrik sing gawé kartu grafis komputer. Tampilan Windows nganti saiki isih migunakaké modus VGA amarga didhukung déning akèh prodhusèn monitor lan kartu grafis.